На основу члана 46. став 1. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник Републике Србије“ бр. 129/07, 83/14-др.закон, 101/16 и др. Закон,47/18 и 111/2021-др. Закон) члана 40.став 1. тачка 12. и 152. Статута општине Владичин Хан („Службени гласник града Врања“, број 4/2019) Скупштина општине Владичин Хан, на седници која је одржана дана 10.02.2022. године доноси

**РЕШЕЊЕ О ПРЕСТАНКУ МАНДАТА**

**ДИРЕКТОРА ЈАВНОГ ПРЕДУЗЕЋА ЗА ВОДОСНАБДЕВАЊЕ И КАНАЛИЗАЦИЈУ „ВОДОВОД“ ВЛАДИЧИН ХАН**

**I**

**Весни Стојковић**, дипломираном инжењеру хемијског и биохемијског инжењерства из Владичиног Хана, престаје мандат директора Јавног предузећа за водоснабдевање и канализацију „Водовод“ Владичин Хан, због истека периода на који је именована.

**II**

Ово Решење објавити у „Службеном гласнику Града Врања“.

**Образложење**

 Правни основ за доношење овог решења садржан је у одредбама члана 46. став 1. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник Републике Србије“ бр. 129/07, 83/14-др.закон, 101/16 и др. Закон,47/18 и 111/2021-др. Закон) члана 40.став 1. тачка 12. и 152. Статута општине Владичин Хан („Службени гласник града Врања“, број 4/2019)

 Чланом 46. став 1. Закона о јавним предузећима прописано је да мандат директора престаје истеком периода на који је именован.

Чланом 32. став 1. тачка 9. Закона о локалној самоуправи и чланом 40. став 1. тачка 12. Статута Општине Владичин Хан, прописано је да између осталог Скупштина општине у складу са законом именује и разрешава директоре јавних предузећа чији је оснивач.

Како је директорка Јавног предузећа за водоснабдевање и канализацију „Водовод“ Весна Стојковић именована на период од 4 године, те како мандат директора престаје истеком периода на који је именован, то је сагласно члану 46. став 1. Закона о јавним предузећима, а у складу са надлежностима Скупштине општине донето решење као у диспозитиву.

**Упутство о правном средству**: Против овог решења може се покренути управни спор пред Управним судом – Одељење у Нишу у року од 30 дана од дана пријема решења.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-8/18/22-I**

 **ПРЕДСЕДНИЦА**

 **Данијела Поповић**